Sämirääđi

Sämirääđi (, , , ,  já ) lii sämmilij kulttuurpoolitlâš hiäŋgáámettum oovtâstpargo-orgaan, moos kuleh oovce sämiservid Taažâst, Ruotâst, Suomâst já Ruošâst. 

Historjá
Rääđi vuáđudui porgemáánu 18. peeivi 1956 sämmilij 2. tave-eennâmlâš konferensist Kárášjuuvâst noomáin Tave-eennâmlâš Sämirääđi. Cuáŋuimáánu 15.–17. peeivi 1957 Anarist rääđi čokkânij vuossâmuu keerdi.

Ive 1992 Helsigist uárnejui sämmilij 15. konferens, kost Ruošâ peln Kuáláduv säämi servi tuhhiittui jesânin já Tave-eennâmlâš Sämirääđi -noomâst kuođđui tave-eennâmlâš meddâl.

Jeessânseervih
Sämirääđist láá tääl kulmâ jeessânseervi Taažâst, kulmâ Ruotâst, ohtâ Suomâst já kyehti Ruošâst ađai ohtsis oovce sämiservid:

Taažâst
Sämmilij aalmuglitto (SÁL)
Taažâ puásuisämmilij riijkâservi (NBR)
Taažâ sämmilij riijkâservi (NSR)

Ruotâst
Puásuiomâsteijei ohtâvuotâ (BEO)
Riijkâservi Same Ätnam (RSÄ)
Ruotâ sämmilij riijkâservi (SSR)

Suomâst
Suomâ sämmilij kuávdášservi (SSG)

Ruošâst
Kuáláduv säämi servi (GSS)
Murmansk kuávlu sämiservi (OOSMO)

Sämirääđi saavâjođetteijeeh

Ovdil ive 1980 Tromssaast tollum sämmilij 11. tave-eennâmlâš konferens jyehi staatâst lâi jieijâs juávus já jyehi juáhusist jieijâs saavâjođetteijee, mut ton rääjist puoh juáhusijn lii lamaš ohtâsâš saavâjođetteijee, kii väljejuvvoo ain ihán häävild.

Sämirääđi kulttuurtorjuuh

Sämirääđi juáhá jyehi ive kulttuurtorjuid. Toi ulmen lii tuárjuđ, iäláskittiđ já ovdediđ ohtâlii sämitaaiđâ- já kulttuursyergi. Torjuu pyehtih uuccâđ ovtâskâs sämmiliih, sämijuávhuh já sämiseervih. Kulttuurtorjuid ruttâd Tave-enâmij ministerrääđi.

Palhâšumeh
Sämirääđi mieđeet kyehti palhâšume:
Sämirääđi kirjálâšvuotâpalhâšumeGirjjalašvuođabálkkašupmi. Sämirääđi. Čujottum 27.12.2020 (orjâlâškielân)
Sämirääđi kunneepalhâšume

Škovlâláid
Sämirääđi vuáđudempeivi (18.8.) Kuáti.fi
Porgemáánu 18. peivi: Sämirääđi vuáđudempeivi Kuáti.fi

Käldeeh

*‎